സിനിമ നിറയുന്ന പകലുകള് വീണ്ടും തിയേറ്ററുകളില് നിന്നുള്ള ഇന്നത്തെ കാഴ്ച ഏറെനാളായി അടഞ്ഞുകിടക്കുന്ന കേരളത്തിലെ സിനിമാ തിയേറ്ററുകളില് വീണ്ടും ആരവം ഉയരുകയാണ്. കോവിഡ് ലോക്ക്ഡൗണിനെ തുടര്ന്ന് ആറുമാസത്തിലേറെയായി അടഞ്ഞു കിടന്ന കേരളത്തിലെ തിയേറ്ററുകളില് ബഹുഭൂരിഭാഗവും ഇന്നോടെ സജീവമായിരിക്കുകയാണ്. കോവിഡ് സുരക്ഷാമാനദണ്ഡങ്ങള് പാലിച്ചുകൊണ്ട് പ്രേക്ഷകര് തിയേറ്ററുകളിലേക്ക് എത്തിക്കൊണ്ടിരിക്കുന്നു. തിരുവനന്തപുരം ശ്രീ പത്മനാഭ തിയേറ്ററില് നിന്നുള്ള ദൃശ്യം നല്ല പ്രതികരണമാണ് ലഭിക്കുന്നത്. 40 മുതല് 50 ശതമാനത്തോളം കാണികള് ഇന്ന് ഓരോ ഷോയ്ക്കും എത്തിയിരുന്നു. പുതിയ റിലീസുകള് കൂടി വന്നു തുടങ്ങുന്നതോടെ, വരും ദിവസങ്ങളില് കൂടുതല് ആളുകള് തിയേറ്ററിലേക്ക് എത്തുമെന്ന് തന്നെയാണ് പ്രതീക്ഷ, എറണാകുളം ഇടപ്പള്ളി വിനീത വനിത തിയേറ്ററുകളുടെ ടെക്നിക്കല് മാനേജര് ഷൈന് ഇന്ത്യന് എക്സ്പ്രസ് മലയാളത്തോട് പറഞ്ഞു. 1 2 3 എറണാകുളം ഷേണായീസില് ആദ്യ പ്രദര്ശനം കാണുന്നവര്. ചിത്രം: നിതിന് ആര് കെ 4 കോഴിക്കോട് കൈരളി തിയേറ്ററില് നിന്നുള്ള കാഴ്ച ജെയിംസ് ബോണ്ട് ചിത്രമാണ് ഇന്ന് പ്രദര്ശിപ്പിച്ചത്. 40 ശതമാനത്തോളം ടിക്കറ്റുകള് ഇന്ന് വിറ്റുപോയി. ജെയിംസ് ബോണ്ട് ചിത്രം റിലീസ് ചെയ്തിട്ട് തന്നെ ഏതാണ്ട് ഒരാഴ്ചയിലേറെയായി. പല ഓണ്ലൈന് പ്ലാറ്റ്ഫോമുകളിലും ചിത്രത്തിന്റെ വ്യാജപതിപ്പുകള് ലഭ്യമാണ് താനും. അതുകൊണ്ടാവാം ആളുകളുടെ എണ്ണത്തില് കുറവു വന്നത് എന്നാണ് കരുതുന്നത്. നാളെ റിലീസ് ചെയ്യുന്ന ശിവകാര്ത്തികേയന്റെ തമിഴ് ചിത്രം ഡോക്ടറിന് നല്ല പ്രതികരണമുണ്ട്. ഡോക്ടര് ആദ്യത്തെ രണ്ടു ഷോയുടെയും ടിക്കറ്റുകള് ഇതിനകം തന്നെ വിറ്റുപോയിട്ടുണ്ട്,തിരുവനന്തപുരം ശ്രീ പത്മനാഭ തിയേറ്ററിന്റെ മാനേജിങ് ഡയറക്ടര് ഗിരീഷ് ചന്ദ്രന് പറയുന്നു. രണ്ടു ഡോസ് വാക്സിന് സ്വീകരിച്ചവര്ക്കാണ് നിലവില് തിയേറ്ററുകളിലേക്ക് പ്രവേശനാനുമതി ഉള്ളത്. ഒരു ഡോസ് വാക്സിന് സ്വീകരിച്ചവരെയും തിയേറ്ററുകളില് പ്രവേശിപ്പിക്കാന് അനുമതി തരണമെന്ന് ആവശ്യപ്പെട്ട് തിയേറ്ററുകള് മുഖ്യമന്ത്രിയെ സമീപിച്ചിട്ടുണ്ട്. അക്കാര്യത്തില് മന്ത്രിസഭയുടെ തീരുമാനം അറിയാനുള്ള കാത്തിരിപ്പിലാണ് തിയേറ്റര് ഉടമകള്. ജെയിംസ് ബോണ്ട് ചിത്രം നോ ടൈം റ്റു ഡൈ, വെനം: ലെറ്റ് ദേര് ബി കാര്ണേജ്, മാര്വല് സ്റ്റുഡിയോ ചിത്രം ഷങ്ങ്ചി ആന്ഡ് ദി ലെഗന്റ് ഓഫ് ദ ടെന് റിങ്ങ്സ് എന്നിവയാണ് ഇന്ന് കേരളത്തിലെ തിയേറ്ററുകളില് പ്രദര്ശിപ്പിക്കുന്ന സിനിമകള്. ശിവകാര്ത്തികേയന്റെ തമിഴ് ചിത്രം ഡോക്ടര് നാളെ റിലീസിനെത്തും. മലയാളത്തില് നിന്നും ആദ്യം റിലീസിനെത്തുന്ന ചിത്രം സ്റ്റാര് ആണ്. ഒക്ടോബര് 29 വെള്ളിയാഴ്ചയാണ് സ്റ്റാര് റിലീസ് ചെയ്യുന്നത്. ജോജു ജോര്ജ്ജും, പൃഥ്വിരാജും, ഷീലു എബ്രഹാമും പ്രധാന വേഷത്തില് എത്തുന്ന ചിത്രമാണിത്. ഡോമിന് ഡി സില്വയാണ് സംവിധായകന്. ചിത്രത്തില് അതിഥിതാരമായാണ് പൃഥ്വിരാജ് എത്തുന്നതെങ്കിലും ഏറെ പ്രാധാന്യമുള്ള ഒരു കഥാപാത്രത്തെ തന്നെയാണ് പൃഥ്വി അവതരിപ്പിക്കുന്നത്. അബാം മൂവീസിന്റെ ബാനറില് എബ്രഹാം മാത്യു നിര്മ്മിക്കുന്ന സ്റ്റാര് ഒരു ഫാമിലി ത്രില്ലര് ചിത്രമാണ്. നവാഗതനായ സുവിന് എസ് സോമശേഖരന്റേതാണ് രചന. സാനിയ ബാബു, ശ്രീലക്ഷ്മി,ഗായത്രി അശോക്, തന്മയ് മിഥുന്,ജാഫര് ഇടുക്കി, സബിത, ഷൈനി രാജന്, രാജേഷ്.ബി തുടങ്ങിയവരാണ് മറ്റ് അഭിനേതാക്കള്. നഗര ചത്വരങ്ങള്ക്ക് വീണ്ടും ജീവന് വയ്ക്കുമ്ബോള്